text: A baya na taba fadin cewa a kasar nan ta mu muna bukatar kimanin mahaddata miliyan guda, duk kuwa da cewa wannan miliyan gudan ma sun kasa ga al'ummar kasar idan aka kwatanta da irin yawan da ake da shi, to amma da yake alhamdu lillahi ‘yan'uwa sun samar da wani share fage, sun shagaltu da ayyuka da kuma tsara shirye-shiryen da cikin ikon Allah za a bude hanyar haddace Alkur'ani, to fatan da muke da shi dai ya karu maimakon miliyan guda, muna cewa ne da yardar Allah za a sami mutane miliyan goma.